Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 2 Pv 493/12/4404	Nové Zámky, 5.11.2013
EEČ : 2-33-142-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 2.10.2012, spisová značka 2 Pv 493/12/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V čase  o 22.00 h dňa 22.06.2012,  v obci XXXXX, na Ulici Školská, vedľa predajne Coop Jednota,  prechovával u seba 2 ks skladačky z alobalu, s obsahom neznámej sušenej rastliny,  ktoré  boli nájdené pri vykonávaní kontroly  počas  výkonu služby policajnej hliadky Obvodného oddelenia PZ XXXXX a ktoré boli následne  policajnou hliadkou Obvodného oddelenia PZ XXXXX na mieste zaistené, skúmaním Kriminalistického a  expertízneho ústavu  PZ  Bratislava, znaleckým posudkom číslo ČES: PPZ-KEÚ-BA-EXP-2012/10469 bolo zistené, že v predloženom  poskladanom alobale, označenom ako „skladačka číslo 1“, sa nachádzal drvený rastlinný materiál, a to  sušené konope - marihuana s hmotnosťou 559 mg, ktorá obsahovala  viac ako  10 mg  a menej ako 20 mg účinnej látky THC, pričom uvedené množstvo marihuany považuje Kriminalistický a expertízny ústav   Policajného zboru  za 1 obvykle jednorazovú dávku drogy, ďalej v predloženom poskladanom obale, označenom ako  „skladačka 2“, sa nachádzal rastlinný materiál a to sušené konope - marihuana, s hmotnosťou 349 mg, ktorá obsahovala viac ako 10 mg účinnej látky THC, pričom uvedené množstvo marihuany považuje  KEÚ  PZ  za 1 obvykle jednorazovú dávku drogy, pričom rastliny rodu  Cannabis (konopa), sú  v zmysle zákona Národnej rady  Slovenskej republiky  číslo  139/198 Z. z. o omamných  látkach,  psychotropných látkach a prípravkoch, v znení neskorších predpisov zaradené do I. skupiny omamných látok.

Uznesením prokurátora Okresnej prokuratúry XXXXX zo dňa 2.10.2012, spisová značka 2 Pv 493/12/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
             Uznesením prokurátorky Okresnej prokuratúry XXXXX  spisovej značky  2 Pv 493/12 - 10  zo dňa 21.09.2012 bolo podľa  §  216  odsek  1 Trestného poriadku podmienečne zastavené trestné stíhanie  obvineného XXXXX, narodeného  XXXXX,  bytom  XXXXX,  J. Fučíka číslo 34, vedené pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie  s nimi podľa § 171   odsek  1 Trestného zákona, ktorého sa  dopustil tak, že   v čase  o 22.00 h dňa 22.06.2012,  v obci XXXXX, na Ulici Školská, vedľa predajne Coop Jednota,  prechovával u seba 2 ks skladačky z alobalu, s obsahom neznámej sušenej rastliny,  ktoré  boli nájdené pri vykonávaní kontroly  počas  výkonu služby policajnej hliadky Obvodného oddelenia PZ XXXXX a ktoré boli následne  policajnou hliadkou Obvodného oddelenia PZ XXXXX na mieste zaistené, skúmaním Kriminalistického a  expertízneho ústavu  PZ  Bratislava, znaleckým posudkom číslo ČES: PPZ-KEÚ-BA-EXP-2012/10469 bolo zistené, že v predloženom  poskladanom alobale, označenom ako „skladačka číslo 1“, sa nachádzal drvený rastlinný materiál, a to  sušené konope - marihuana s hmotnosťou 559 mg, ktorá obsahovala  viac ako  10 mg  a menej ako 20 mg účinnej látky THC, pričom uvedené množstvo marihuany považuje Kriminalistický a expertízny ústav   Policajného zboru  za 1 obvykle jednorazovú dávku drogy, ďalej v predloženom poskladanom obale, označenom ako  „skladačka 2“, sa nachádzal rastlinný materiál a to sušené konope - marihuana, s hmotnosťou 349 mg, ktorá obsahovala viac ako 10 mg účinnej látky THC, pričom uvedené množstvo marihuany považuje  KEÚ  PZ  za 1 obvykle jednorazovú dávku drogy, pričom rastliny rodu  Cannabis (konopa), sú  v zmysle zákona Národnej rady  Slovenskej republiky  číslo  139/198 Z. z. o omamných  látkach,  psychotropných látkach a prípravkoch, v znení neskorších predpisov zaradené do I. skupiny omamných látok.
           Podľa § 216  odsek 2 Trestného poriadku bola obvinenému XXXXX určená skúšobná doba na jeden rok. Skúšobná doba začala plynúť  2.10.2012, kedy uznesenie o podmienečnom zastavení  trestného stíhania nadobudlo právoplatnosť  a uplynula dňom 02.10.2013.
Podľa § 217 odsek 1 Trestného poriadku, ak obvinený v priebehu skúšobnej doby
 viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
           Zistila som, že obvinený  v priebehu skúšobnej doby  viedol riadny život (správa o povesti z miesta trvalého  bydliska, výpis z evidencie priestupkov  a odpis z registra trestov), z ktorého dôvodu som podľa § 217  odsek  1 Trestného  poriadku rozhodla, že sa osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Sopkuliaková
prokurátorka